ຜູ້ນໍາເກົາຫລີເໜືອ ສືບຕໍ່ ຢ້ຽມຢາມຈີນ ຢ່າງລັບໆ
ສື່​ມວນ​ຊົນ​ເກົາຫລີ​ໃຕ້​ລາຍ​ງານ​ວ່າ ທ່ານ ​ກິ​ມ ອີລ ຊຸງ ພວມ​ມຸ້ງ​ໜ້າ​ໄປທາງ​ທິດ​ຕາເວັນ​ອອກສຽງໃຕ້ ​ສູ່​ເມືອງຢາງ​ໂຈ ຕິດ​ກັບ​ຊຽງໄຮ້.
ສື່ມວນຊົນເກົາຫລີໃຕ້ລາຍງານວ່າ ທ່ານກິມອີລຊຸງ ຜູ້ນໍາເກົາຫລີເໜືອໄດ້ເດີນທາງມຸ່ງໜ້າ ໄປສູ່ພາກຕາເວັນອອກຂອງຈີນໂດຍທາງລົດໄຟໃນວັນອາທິດມື້ນີ້ ຊຶ່ງເປັນມື້ທີ 3 ຂອງການ ຢ້ຽມຢາມແບບລັບໆ ທີ່ປະເທດພັນທະມິດທີ່ສໍາຄັນທີ່ສຸດ ທັງເປັນແຫລ່ງການຊ່ອຍເຫລືອ ທີ່ໃຫຍ່ທີ່ສຸດຂອງປະເທດທ່ານ ອົງການຂ່າວ Yonhap ຂອງເກົາຫລີໃຕ້ ທີ່ອ້າງອິງແຫລ່ງຂ່າວທາງການທູດ ກ່າວວ່າ ປາ ກົດວ່າທ່ານກິມພວມມຸ້ງໜ້າໄປທາງທິດຕາເວັນອອກສຽງໃຕ້ສູ່ເມືອງຢາງໂຈ (Yangzhou) ຕິດກັບຊຽງໄຮ້ ເມືອງຫລວງເສດຖະກິດຂອງຈີນ ກ່ອນໜ້ານັ້ນ ຜູ້ນໍາເກົາຫລີເໜືອໄດ້ຢຸດ ແວ່ທີ່ເມືອງ Changchun ສູນກາງອຸດສາຫະກໍາໃນພາກຕາເວັນອອກສຽງເໜືອຂອງຈີນ ນັບແຕ່ມີລາຍງານວ່າ ທ່ານກິມໄດ້ເດີນທາງເຂົ້າໄປໃນຈີນໃນວັນສຸກຜ່ານມານີ້ ທັງຈີນແລະ ເກົາຫລີເໜືອ ຕ່າງກໍບໍ່ໄດ້ເປີດເຜີຍຂ່າວໃດໆໃຫ້ຮູ້ກ່ຽວກັບການເດີນທາງຮວມທັງຈຸດປະສົງ ຂອງການຢ້ຽມຢາມ ຫລືວ່າທ່ານກິມຈະໄປພົບກັບຜູ້ໃດ ຫລືມີໃຜຕິດຕາມໄປນໍາທ່ານແດ່ ການຢ້ຽມຢາມຕ່າງປະເທດຂອງຜູ້ນໍາເກົາຫລີເໜືອ ແມ່ນປົກປິດເປັນຄວາມລັບສະເໝີ ແລະ ສື່ມວນຊົນທີ່ລັດຄວມຄຸມ ກໍມັກຈະລາຍງານໃຫ້ຮູ້ກ່ຽວກັບການຢ້ຽມຢາມ ຫລັງຈາກທີ່ທ່ານ ກິມເດີນທາງກັບຄືນປະເທດແລ້ວເທົ່ານັ້ນ ການຢ້ຽມຢາມຈີນໃນຄັ້ງນີ້ຂອງທ່ານກິມ ນັບເປັນຄັ້ງທີສາມໃນເວລາພຽງນຶ່ງປີປາຍ